Chrám svätého Juraja (bazilika, Sofia)

**Chrám svätého Juraja** (), alebo **Chrám svätého Juraja Víťazného** (), prípadne aj **Chrám svätého Juraja Sofijského** () je pravoslávny chrám z prelomu 19. a 20. storočia nachádzajúci sa v centrálnej časti mesta Sofia v oblasti Sofia v západnom Bulharsku. Kultúrna pamiatka miestneho významu. V chráme sa uchováva kameň z miesta neďaleko budovy chrámu, na ktorom bol zavraždený a pochovaný svätý Juraj Sofijský.

## Lokalita
Chrám sa nachádza v centrálnej časti mesta Sofia v rajóne Triadica () v malom parku na bulváre *„Patriarch Evtimij“* () č. 90.

## Dejiny
Projekt pre výstavbu zhotovil architekt Aleksi Načev v priebehu roku 1896. Základný kameň bol položený 24. apríla 1899 a začalo sa s výstavbou na ktorú dozeral autor projektu Aleksi Načev. Po smrti Aleksiho Načeva v roku 1908 prevzal miesto vedúceho výstavby architekt Georgi Fingov, pod ktorého vedením bola výstavba v priebehu roku 1909 dokončená. V priebehu roku 1915 boli fasády budovy omietnuté pod dozorom architekta Stefana I. Džakova. Chrám bol vysvätený 11. novembra 1918 dorostolo-červenským metropolitom Grigorijom.

Výroba chrámového ikonostasu bolo ukončená 12. mája 1919 a výroba ambónu 12. januára 1929. V rokoch 19481951 bol interiér chrámu čiastočne vyzdobený freskami. V roku 1976 získal chrám štatút kultúrnej pamiatky. V priebehu roku 1986 sa uskutočnili reštaurátorské práce na streche budovy chrámu. V roku 2001 boli okná chrámu opatrené vitrážami a taktiež bola vyzdobená freskami centrálna kupola.

## Charakteristika
Slohovo je budova chrámu predstaviteľom raného bulharského národného romantizmu zo začiatku 20. storočia s viditeľnými odkazmi na románsku a byzantskú architektúru. Autorom projektu je architekt Aleksi Načev.

Budova je 35 metrov dlhá, 20 metrov široká a v najvyššej časti dosahuje výšky 20 metrov. Ide o trojloďovú baziliku krížovo-kupolového typu. Bočné lode sú od centrálnej lode oddelené dvomi radmi štyroch stĺpov. Nad štyrmi stĺpmi v centrálnej časti chrámu sa nachádza masívna kupola na tambure.  Priečna os lode je z vonkajšej strany zvýraznená z fasády mierne vystupujúcimi rizalitmi na severnej a južnej strane budovy. V západnej časti sa nachádza predsieň štvorcového pôdorysu. Po bokoch predsiene sa zo severnej a južnej strany nachádzajú zvonice zakončené vo vrchnej časti kupolami. Východná oltárna časť chrámu je zakončená tromi apsidami. Chrám má tri vchody vedúce do naosu, na západnej, južnej a severnej strane chrámu. Ďalší vchod sa nachádza vo východnej časti južnej fasády a vedie do oltárnej časti chrámu. Hlavné vchody do budovy sú vo vrchnej časti tvorené baldachýnom, ktorý je podopieraný byzantizujúcimi stĺpmi.

### Interiér
Ikonostas pochádza z roku 1919 a jeho autorom (ktorý je zároveň autorom vladyckého trónu) bol rezbár z Filip Ivanov Filipov. Autorom ikon na ikonostase je maliar Gospodin Žeľazkov. Ikony boli namaľované v priebehu roku 1918. Ambón pochádza z roku 1929 a je dielom profesora Todora Christova.

Chrám čiastočne vyzdobený freskami. Fresková výzdoba sa nachádza v severnej a južnej časti chrámu a taktiež v centrálnej kupole.

## Štatút a dôvod pamiatkovej ochrany
Kategória: kultúrna pamiatka miestneho významu

Dátum zapísania do zoznamu kultúrnych pamiatok: 21. máj 1976

Dôvod ochrany: architektonicko-staviteľská a umelecká hodnota budovy

## Galéria

Saint George Basilica Church-Sofia013.jpg|celkový pohľad na chrám a okolitý areál z juhovýchodu
Saint George Basilica Church-Sofia014.jpg|celkový pohľad na chrám z juhovýchodu
Saint George Basilica Church-Sofia001.jpg|celkový pohľad na chrám z juhozápadu
Saint George Basilica Church-Sofia007.jpg|celkový pohľad na chrám zo západu
Saint George Basilica Church-Sofia010.jpg||celkový pohľad na chrám z východu
Saint George Basilica Church-Sofia009.jpg|pohľad na centrálnu časť chrámu s kupolou
Saint George Basilica Church-Sofia006.jpg|pohľad na centrálnu časť severnej fasády
Saint George Basilica Church-Sofia011.jpg|pohľad na časť severnej fasády
Saint George Basilica Church-Sofia012.jpg|detailný pohľad na centrálnu apsidu
Saint George Basilica Church-Sofia002.jpg|pohľad na južnú vežu
Saint George Basilica Church-Sofia008.jpg|pohľad na západný vchod do chrámu
Saint George Basilica Church-Sofia005.jpg|pohľad na severný vchod do chrámu


## Referencie

## Iné projekty

Kategória:Kostoly postavené po oslobodení Bulharska
Kategória:Stavby v Sofii
Kategória:Kultúrne pamiatky v Bulharsku
Kategória:Pravoslávne chrámy v Bulharsku
Kategória:Kostoly zasvätené svätému Jurajovi‎‎
Kategória:Architektúra z 1909
Kategória:Romantické stavby v Bulharsku